A BIZOTTSÁG 467/2008/EK RENDELETE
(2008. május 28.)
a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 26. cikke (3) bekezdésére és 29. cikke (1) bekezdésére,
mivel:
(1)
A Moldovai Köztársaságnak szánt autonóm kereskedelmi kedvezmények bevezetéséről, valamint a 980/2005/EK rendelet és a 2005/924/EK bizottsági határozat módosításáról szóló, 2008. január 21-i 55/2008/EK tanácsi rendelet (2) 4. cikke tejtermékekre vonatkozó vámkontingensről rendelkezik. Ezt a vámkontingenst a 2535/2001/EK bizottsági rendelet (3) szerint indokolt kezelni.
(2)
A gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendelet (4) 26. cikke hatályon kívül helyezte az afrikai, karibi és csendes-óceáni államokból (AKCS-államok) származó mezőgazdasági termékek feldolgozásával készült mezőgazdasági termékekre és árukra alkalmazandó szabályokról, valamint az 1760/98/EK rendelet hatályon kívül helyezéséről szóló, 2002. december 10-i 2286/2002/EK tanácsi rendeletet (5). A 2535/2001/EK rendeletet ennek megfelelően ki kell igazítani.
(3)
2004. május 1-jén hatályba lépett a 2004/441/EK tanácsi határozattal (6) jóváhagyott, egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi, fejlesztési és együttműködési megállapodás. E megállapodás értelmében mindkét fél köteles minden évben sajtra vonatkozó vámkontingenseket megnyitni. Az Európai Közösség és a Dél-afrikai Köztársaság közötti sajtkereskedelem liberalizációjának felgyorsítására irányuló tárgyalásokon megegyezés született arról, hogy a sajtkvótákat mindkét fél a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (7) 308a.-308c. cikkének (1) bekezdésében foglalt rendelkezésekkel összhangban, a kérelmek benyújtásának időrendje szerinti sorrendben kezeli.
(4)
A 2535/2001/EK rendeletet ezért mindezeknek megfelelően módosítani kell.
(5)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2535/2001/EK rendelet a következőképpen módosul:
1.
Az 5. cikk a következőképpen módosul:
a)
a c) és az e) pontot el kell hagyni;
b)
a cikk a következő j) ponttal egészül ki:
„j)
az 55/2008/EK tanácsi rendelet (8) I. mellékletében meghatározott 09.4210 tételszámú kontingens.
2.
A 13. cikk (2) bekezdése helyébe a következő szöveg lép:
„(2) Az engedélykérelmeknek legalább 10 tonnára kell vonatkozniuk, és legfeljebb a kontingens keretében a 6. cikkben meghatározott hat hónapos időszakra rendelkezésre álló mennyiségre vonatkozhatnak.
Az 5. cikk a) pontja szerinti kontingensek esetében azonban az engedélykérelmek legfeljebb a rendelkezésre álló mennyiség 10 %-ára vonatkozhatnak.”
3.
A 19. cikk a következőképpen módosul:
a)
a b) és a d) pontot el kell hagyni;
b)
a cikk a következő i) ponttal egészül ki:
„i)
az 55/2008/EK rendelet 2. cikke (1) bekezdésének a) pontjában említett rendelkezések.”
4.
A 19a. cikk a következőképpen módosul:
a)
az (1) bekezdés helyébe a következő szöveg lép:
„(1) A 2454/93/EGK rendelet 308a.-308c. cikkének (1) bekezdésében foglalt rendelkezések szerint kell eljárni a VIIa. mellékletben meghatározott, a következő rendelkezésekben előírt kontingensek esetében:
a)
a 312/2003/EK tanácsi rendelet (9);
b)
a 747/2001/EK tanácsi rendelet (10);
c)
a Dél-Afrikával kötött kereskedelmi, fejlesztési és együttműködési megállapodás (11) IV. mellékletében foglalt 4. jegyzék.
b)
a (4) bekezdés helyébe a következő szöveg lép:
„(4) A csökkentett mértékű vám alkalmazásához be kell mutatni a következő rendelkezések valamelyikével összhangban kiadott származási bizonyítványt:
a)
a Chilével kötött megállapodás III. melléklete;
b)
az Izraellel kötött megállapodáshoz csatolt 4. jegyzőkönyv;
c)
a Dél-Afrikával kötött megállapodáshoz (12) csatolt 1. jegyzőkönyv.
5.
A 20. cikk (1) bekezdésének a) pontját el kell hagyni.
6.
A 22. cikk a) pontját el kell hagyni.
7.
Az I. melléklet a következőképpen módosul:
a)
az I.C. és az I.E. részt el kell hagyni;
b)
a melléklet az e rendelet I. mellékletében meghatározott I.J. résszel egészül ki.
8.
A II. melléklet A. részét el kell hagyni.
9.
A VIIa. melléklet az e rendelet II. mellékletében meghatározott 3. résszel egészül ki.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Rendelkezéseit 2008. június 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 28-án.